**Ministru kabineta noteikumu projekta ,, Dzelzceļa drošības noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Dzelzceļa drošības noteikumi” (turpmāk – Projekts) izstrādāts, lai nodrošinātu Eiropas Parlamenta un Padomes 2016.gada 11.maija Direktīvas (ES) 2016/798 par dzelzceļa drošību (turpmāk – Direktīva 2016/798/ES) prasību pārņemšanu.Direktīva 2016/798/ES, kā arī Eiropas Parlamenta un Padomes 2016.gada 11.maija Regula 2016/796/ES par Eiropas Savienības Dzelzceļu aģentūru, ar ko atceļ Regulu (EK) Nr.881/2004 (turpmāk – Regula 2016/796/ES) paredz atlikušo administratīvo un tehnisko šķēršļu novēršanu vienotas Eiropas dzelzceļa telpas izveidē, jo īpaši izveidojot kopīgu pieeju drošības prasībām.Noteikumi stāsies spēkā 2020.gada 16.jūnijā. |

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Ministru kabineta 2019.gada 2.aprīļa sēdes protokollēmuma (prot. Nr.17, 43.§) 5.4. apakšpunkts.Eiropas Parlamenta un Padomes 2016.gada 11.maija Direktīva (ES) 2016/798 par dzelzceļa drošību.Dzelzceļa likuma 34.1 panta piektā daļa, 35.1 panta otrā daļa, 35.2 panta ceturtā, piektā un septītā daļa un 36.5 panta trešā un septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta izstrāde nepieciešama Direktīvas 2016/798/ES prasību pārņemšanai.Direktīva 2016/798/ES aizstāj Eiropas Parlamenta un Padomes 2004.gada 29.aprīļa Direktīvas 2004/49/EK par drošību Kopienas dzelzceļos un par Padomes Direktīvas 95/18/EK par dzelzceļa pārvadājumu uzņēmumu licencēšanu un Direktīvas 2001/14/EK par dzelzceļa infrastruktūras jaudas sadali un maksas iekasēšanu par dzelzceļa infrastruktūras izmantošanu un drošības sertifikāciju grozījumiem (Dzelzceļu drošības direktīva) (turpmāk – Direktīva 2004/49/EK). Direktīvas 2004/49/EK prasības šobrīd pārņemtas Dzelzceļa likumā, Ministru kabineta 2008.gada 10.marta noteikumos Nr.168 ,,Noteikumi par drošības sertifikāta A daļas un B daļas izsniegšanas, apturēšanas un anulēšanas kārtību un kritērijiem” (turpmāk – MK noteikumi Nr.168), Ministru kabineta 2010.gada 26.oktobra noteikumos Nr.999 ,,Dzelzceļa satiksmes negadījumu klasifikācijas, izmeklēšanas un uzskaites kārtība” (turpmāk – MK noteikumi Nr.999) un Ministru kabineta 2011.gada 18.janvāra noteikumos Nr.57 ,,Noteikumi par drošības apliecības izsniegšanas, darbības apturēšanas un anulēšanas kritērijiem un kārtību” (turpmāk – MK noteikumi Nr.57).Šobrīd MK noteikumi Nr.168 paredz to, ka, lai iegūtu tiesības piekļūt publiskās lietošanas dzelzceļa infrastruktūrai un garantētu drošu pakalpojumu sniegšanu, pārvadātājam jāsaņem drošības sertifikāts, kurš sastāv no A daļas un B daļas. Šo drošības sertifikātu saskaņā ar Dzelzceļa likuma 33.panta trešās daļas 6.puntā noteikto pārvadātājiem izsniedz Valsts dzelzceļa tehniskā inspekcija (turpmāk – Inspekcija).MK noteikumi Nr.57 paredz, ka dzelzceļa infrastruktūras pārvaldītājiem un komercsabiedrībām, kas veic dzelzceļa infrastruktūras pārvaldītāju un pārvadātāju uzdevumā tehniskā aprīkojuma būvniecību, remontu un tehnisko apkopi, dzelzceļa ritošā sastāva būvniecību, remontu un tehnisko apkopi un manevru darbus, lai veiktu minētās darbības dzelzceļa sistēmā ir jāsaņem drošības apliecība. Drošības apliecība apliecina konkrētās komercsabiedrības spēju darboties attiecīgajā komercdarbības sfērā dzelzceļa nozarē, ievērojot drošības prasības.MK noteikumi Nr.57 paredz, ka par ritošā sastāva tehnisko apkopi atbildīgā struktūrvienība saņem drošības apliecību, kas apliecina tās spēju pildīt par ritošā sastāva tehnisko apkopi atbildīgās struktūrvienības funkcijas un uzdevumus, ievērojot drošības prasības. Līdz ar grozījumiem Dzelzceļa likumā, kas pārņem Direktīvas 2016/797/ES un Direktīvas 2016/798/ES prasības, stāšanos spēkā 2020.gada 16.jūnijā spēku zaudēs MK noteikumi Nr.168 un MK noteikumi Nr.57. Ņemot vērā minēto, ir sagatavots Projekts, kas ietver MK noteikumos Nr.168 un MK noteikumos Nr.57 noteiktās normas, kas papildinātas vai precizētas atbilstoši Direktīvas 2016/798/ES prasībām.Projekts precizē šobrīd esošo tiesisko regulējumu drošības jomā atbilstoši Eiropas Savienības dzelzceļa sistēmas vienotam regulējumam. Projekts noteic, ka atkarībā no konkrētās projekta normas dzelzceļa drošības nodrošināšanai jāievēro tieši piemērojamie Eiropas Savienības tiesību akti, Dzelzceļa likuma 33. 4 pantā minētās nacionālās prasības un Projekta 2.3.apakšpunktā minētie vietējie infrastruktūras nosacījumi, kas ir dzelzceļa infrastruktūras reģistrā vai tīkla pārskatā iekļautie vietējā rakstura tehniski infrastruktūras nosacījumi un ierobežojumi.Direktīva 2016/798/ES paredz svarīgas izmaiņas attiecībā uz drošības sertifikātu izdošanu Eiropas Savienības līmenī, saskaņā ar Regulu 2016/796/ES iesaistot šajos procesos Eiropas Savienības Dzelzceļu aģentūru (turpmāk – ERA).Projekts paredz drošības sertifikāta A daļas un B daļas vietā izsniegt vienoto drošības sertifikātu, ko turpmāk izsniegs ERA vai Inspekcija. Ja pārvadātāja vai manevru darbu veicēja darbības telpa atrodas ne tikai Latvijā, bet arī kādā citā Eiropas Savienības dalībvalstī, pretendenta iesniegumu izskatīs un vienoto drošības sertifikātu izsniegs ERA saskaņā ar Regulu 2016/796/ES. Kārtību, kādā izdod, atjauno, groza vai atsauc vienoto drošības sertifikātu, tā izdošanas, atjaunošanas, grozīšanas un atsaukšanas kritērijus nosaka Komisijas 2018.gada 9.aprīļa Īstenošanas Regula (ES) 2018/763, ar ko nosaka praktisku kārtību vienoto drošības sertifikātu izdošanai dzelzceļa pārvadājumu uzņēmumiem saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (EK) Nr.653/2007 (turpmāk – Regula (ES) Nr.2018/763). Projekts nosaka kārtību, kādā Latvijā tiek piemērota Regula (ES) Nr.2018/763. Projekts nosaka arī kārtību, kādā saskaņā ar Regulu (ES) Nr.2018/763 Inspekcija izdos vienoto drošības sertifikātu, ja pārvadātāja vai manevru darbu veicēja darbības telpa atrodas tikai Latvijā, un pretendents iesniegumā būs lūdzis, lai vienoto drošības sertifikātu izsniedz Inspekcija.Ņemot vērā to, ka pārvadātāji un manevru darbu veicēji savu pakalpojumu nodrošināšanai bieži veic arī citas ar pamata pārvadājumu procesu nesaistītas darbības, kuras pakļaujas nevis vienotā drošības sertifikāta regulējumam, bet tās prasa drošības apliecības saņemšanu, piemēram, manevru veikšana privātās lietošanas dzelzceļa infrastruktūrā vai sev piederošās dzelzceļa infrastruktūras pārvaldīšana, nav lietderīgi pieprasīt pārvadātājiem saņemt arī drošības apliecību, jo drošības prasībām, kuras nepieciešams ievērot drošības apliecības saņēmējam, saskaņā ar Projekta 3.punkta prasībām, jau ir jābūt integrētām pārvadātāja drošības pārvaldības sistēmā. Tādēļ, lai samazinātu administratīvo slogu, Projekta 9.punkts noteic, ka šādos gadījumos drošības apliecību nav jāsaņem, bet prasību izpilde tiek pārbaudīta izsniedzot vienoto drošības sertifikātu.Projekta 10.punkts paredz to, ka dzelzceļa infrastruktūras pārvaldītājs, nesaņemot vienoto drošības sertifikātu, savas pamatdarbības nodrošināšanai, piemēram, infrastruktūras remontam, var piedalīties satiksmē, kas nav saistīta ar pārvadājumiem, ja tas šādu darbību drošību ir apliecinājis, saņemot drošības apliecību. Projekta 19., 20. un 21.punkts paredz nepieciešamību un procedūru drošības apliecības iegūšanas procesā informēt Inspekciju par infrastruktūras pārvaldītāja veicamajām papildu darbībām.Projekts arī precizē pārvadātāju, manevru darbu veicēju un publiskās lietošanas dzelzceļa infrastruktūras pārvaldītāju drošības pārvaldības sistēmas pamatelementus un drošības pārskatos iekļaujamo informāciju.Projekts atbilstoši Direktīvas 2016/798/ES prasībām precizē drošības apliecību izdošanu, atjaunošanu, grozīšanu vai atsaukšanu attiecībā uz infrastruktūras pārvaldīšanu, manevru veikšanu privātās lietošanas dzelzceļa infrastruktūrā un publiskās lietošanas dzelzceļa infrastruktūrā vienas stacijas robežās, dzelzceļa infrastruktūras tehniskā aprīkojuma būvniecību, remontu vai tehnisko apkopi un ritošā sastāva būvniecību, remontu vai tehnisko apkopi. Projekts atbilstoši Direktīvai 2016/798/ES precizē prasības attiecībā uz drošības apliecības saņemšanu ritošā sastāva būvniecībai, remontam vai tehniskai apkopei, nosakot sasaisti ar Komisijas 2019.gada 16.maija Īstenošanas Regulā (ES) 2019/779, ar ko paredz sīki izstrādātus par ritekļu apkopi atbildīgo struktūru sertifikācijas sistēmas noteikumus saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (ES) Nr.445/2011 (turpmāk – Regula Nr.2019/779), noteiktajām prasībām.Projekta 17.punkts paredz noteikt drošības apliecībā norādāmās komercdarbības jomas, atkarībā no kurām Projekta 3.nodaļā tiek noteiktas prasības drošības apliecības saņemšanai attiecīgajai komercdarbības jomai. Projekts paredz, ka turpmāk par tehnisko apkopi atbildīgās struktūrvienības nesaņems drošības apliecības, bet tām būs jāiegūst par tehnisko apkopi atbildīgās struktūrvienības sertifikāts. Projekts paredz, ka, ja tiks veikti grozījumi tieši piemērojamos Eiropas Savienības tiesību aktos vai nacionālajās prasībās, kas maina drošības apliecības izdošanas nosacījumus, drošības apliecība ir jāatjauno atbilstoši aktuālajai situācijai.Projekta 38.punkts paredz saglabāt MK noteikumos Nr. 57 noteiktos drošības apliecības neizsniegšanas kritērijus, tostarp Projekta 38.5.apakšpunktā paredzot gada liegumu darboties šajā jomā tiem komersantiem, kam tika konstatēti nopietnie trūkumi drošības nodrošināšanā, kuru dēļ drošības apliecība vai drošības apliecībā norādītā darbības joma tika atsaukta. Projekta 41.punkts paredz, ka Inspekcija veic drošības apliecības turētāja uzraudzību ar mērķi pārliecināties, ka tas veic savas aktivitātes ievērojot nepieciešamās drošības prasības, un ja Inspekcija konstatē kādas neatbilstības, tā nekavējoties reaģē, proti, uzdod drošības apliecības turētājam novērst konstatētas neatbilstības. Atkarībā no šo neatbilstību radīta iespējama drošības apdraudējuma riska, vienojoties ar drošības apliecības turētāju tiek sastādīts neatbilstību novēršanas plāns, un kā piespiedu līdzeklis drošības turētājam veikt nepieciešamās rīcības drošības nodrošināšanai Inspekcija ir tiesīga pielietot Dzelzceļa likumā noteiktos pagaidu drošības pasākumus, tostarp nekavējoties ierobežot vai apturēt attiecīgās drošības apliecības turētāja darbības.Projekts paredz, ka drošības apliecības turētājam jāinformē Inspekcija par izmaiņām tā darbībā, ja tas skar drošības aspektus. Projekta 43.punkts paredz to, ka Inspekcija izvērtē šīs izmaiņas ar mērķi pārliecināties, lai drošības apliecības darbības laikā tiktu izpildītas tieši piemērojamo Eiropas Savienības tiesību aktu, nacionālo prasību vai vietējo infrastruktūras nosacījumu prasības arī gadījumos, ja komersants drošības apliecības darbības laikā ir grozījis savas procedūras. Tādēļ projekts paredz uzdevumu drošības apliecības turētājam veikt attiecīgas izmaiņas savā drošības pārvaldības sistēmā vai dokumentos un iesniegt iesniegumu grozītas drošības apliecības saņemšanai. Ja komersanta darbības izmaiņas neskar tieši piemērojamo Eiropas Savienības tiesību aktu, nacionālo prasību vai vietējo infrastruktūras nosacījumu prasību izpildi, šāds iesniegums nav jāiesniedz. Projekta 44.punkts paredz drošības apliecības atjaunošanas nepieciešamību gadījumos, kad tieši piemērojamo Eiropas Savienības tiesību aktu un nacionālo prasību grozījumi maina drošības apliecības nosacījumus un piespiež drošības apliecības turētāju mainīt savu drošības pārvaldības sistēmu un dokumentus, lai tiktu panākta atbilstība tieši piemērojamiem Eiropas Savienības tiesību aktiem un nacionālajām prasībām.Projekts paredz saglabāt MK noteikumos Nr. 57 noteikto, ka drošības apliecība un par tehnisko apkopi atbildīgās struktūrvienības sertifikāts tiek izsniegts uz piecu gadu termiņu.Ministru kabinets Dzelzceļa likuma 35.1 panta otrās daļā ir pilnvarots noteikt drošības apliecības izdošanas, atjaunošanas, grozīšanas un atsaukšanas kritērijus un kārtību. Pilnvarojumā lietotais jēdziens “kritēriji” norāda uz to, ka Ministru kabinetam dotais pilnvarojums ir plašāks un aptver ne tikai tiesības noteikumos regulēt attiecīgā jautājuma procesuālo raksturu. Noskaidrojot likumdevēja dotā pilnvarojuma apjomu, jāņem vērā arī tās konkrētās nozares specifika, kuru likumdevējs uzdevis reglamentēt Ministru kabinetam. Eiropas Savienības tiesību aktos, kuri regulē dzelzceļa nozarē satiksmes drošības jautājumus, drošības apliecības atjaunošanu izprot kā drošības apliecības darbības pagarināšanu, kad izdotās drošības apliecības darbība izbeidzas, nevis ir bijusi apturēta. Šādā izpratnē arī tiek lietots jēdziens “drošības apliecības atjaunošana” Dzelzceļa likuma 35.1 panta otrajā daļā. Izpildīt likumdevēja doto pilnvarojumu Ministru kabinetam pilnībā ir iespējams tikai tādā gadījumā, ja, īstenojot tam noteikto pilnvarojumu, tiek noregulēts vienlaikus arī jautājums par drošības apliecības darbības (derīguma) termiņu, ko Dzelzceļa likumā nav noregulējis likumdevējs pats. Tādējādi likumdevējs ir piešķīris Ministru kabinetam pilnvarojumu noregulēt arī ar drošības apliecības izdošanu, atjaunošanu, grozīšanu un atsaukšanu saistītos jautājumus, tostarp pilnvarojumu noteikt pat tādu drošības apliecības izdošanas kritēriju, kas paredz tās derīguma (darbības) termiņu, jo īpaši ņemot vērā paša likumdevēja skaidri un precīzi noregulēto Dzelzceļa likuma 35.1 panta otrajā daļā, ka drošības apliecība tiek atjaunota, ar to saprotot drošības apliecības darbības pagarināšanu. Noteiktā laikā pirms drošības apliecības derīguma (darbības) termiņa beigām iesniegt iesniegumu ar lūgumu atjaunot drošības apliecību, ir komersanta pienākums, kuru paredz Projekta 45.punkts, ja komersants vēlas turpināt savu darbību attiecīgajā jomā, kurā tā spēju darboties apliecina drošības apliecība.Drošības apliecības derīguma termiņu nosaka Direktīvas (ES) 2016/798 12.panta 2.punkts. Projekta 47.punktā norādītais drošības apliecības darbības termiņš pieci gadi tiek pārņemts, Direktīvu (ES) 2016/798 transponējot nacionālajā tiesību aktā, kurā šādu pašu termiņu pēc analoģijas nosaka arī drošības apliecībai, kuru nepieciešams saskaņā ar Dzelzceļa likuma 35.1 panta pirmo daļu saņemt citām attiecīgajām personām, kas nav dzelzceļa infrastruktūras pārvaldītāji. Ņemot vērā to, ka drošības apliecības derīguma vai darbības termiņš ir viens no tās izdošanas kritērijiem, tad uzskatāms, ka šāda termiņa noteikšana ietilpst Dzelzceļa likuma 35.1 panta otrās daļas tvērumā, no kuras izriet pilnvarojums Ministru kabinetam noteikt drošības apliecības izdošanas, atjaunošanas, grozīšanas un atsaukšanas kritērijus un kārtību.  Ministru kabinets Dzelzceļa likuma 35.2 panta septītajā daļā ir pilnvarots noteikt kārtību, kādā Inspekcija izdod, atjauno, groza vai atsauc par 1520 milimetru sliežu ceļa platuma ritekļu tehnisko apkopi atbildīgās struktūrvienības sertifikātu, kā arī tā izdošanas, atjaunošanas, grozīšanas un atsaukšanas prasības un novērtēšanas kritērijus. Pilnvarojumā lietotie jēdzieni “prasības” un “novērtēšanas kritēriji” norāda uz to, ka Ministru kabinetam dotais pilnvarojums ir plašāks un aptver ne tikai tiesības noteikumos regulēt attiecīgā jautājuma procesuālo raksturu. Noskaidrojot likumdevēja dotā pilnvarojuma apjomu, jāņem vērā arī tās konkrētās nozares specifika, kuru likumdevējs uzdevis reglamentēt Ministru kabinetam. Eiropas Savienības tiesību aktos, kuri regulē dzelzceļa nozarē satiksmes drošības jautājumus, par ritekļu tehnisko apkopi atbildīgās struktūrvienības sertifikāta atjaunošanu izprot kā sertifikāta darbības pagarināšanu, kad izdotā sertifikāta darbība izbeidzas, nevis ir bijusi apturēta. Šādā izpratnē arī tiek lietots jēdziens “par 1520 milimetru sliežu ceļa platuma ritekļu tehnisko apkopi atbildīgās struktūrvienības atjaunošana” Dzelzceļa likuma 35.2 panta septītajā daļā. Izpildīt likumdevēja doto pilnvarojumu Ministru kabinetam pilnībā ir iespējams tikai tādā gadījumā, ja, īstenojot tam noteikto pilnvarojumu, tiek noregulēts vienlaikus arī jautājums par attiecīgā sertifikāta darbības (derīguma) termiņu, ko Dzelzceļa likumā nav noregulējis likumdevējs pats. Tādējādi likumdevējs ir piešķīris Ministru kabinetam pilnvarojumu noregulēt arī ar sertifikāta, kuru piešķir par 1520 milimetru sliežu ceļa platuma ritekļu tehnisko apkopi atbildīgajai struktūrvienībai, izdošanu, atjaunošanu, grozīšanu un atsaukšanu saistītos jautājumus, tostarp pilnvarojumu noteikt pat tādu sertifikāta izdošanas prasību, kas paredz tā derīguma (darbības) termiņu, jo īpaši ņemot vērā paša likumdevēja skaidri un precīzi noregulēto Dzelzceļa likuma 35.2 panta septītajā daļā, ka sertifikāts tiek atjaunots, ar to saprotot sertifikāta darbības pagarināšanu. Noteiktā laikā pirms par tehnisko apkopi atbildīgās struktūrvienības sertifikāta derīguma (darbības) termiņa beigām iesniegt iesniegumu ar lūgumu atjaunot sertifikātu, ir komersanta pienākums, kuru paredz Projekta 67.punkts, ja komersants vēlas turpināt savu darbību kā par 1520 mm sliežu ceļa platuma ritekļu tehnisko apkopi atbildīgā struktūrvienība.Sertifikāta, kuru piešķir par tehnisko apkopi atbildīgajām struktūrvienībām 1435 mm sliežu ceļa platumam paredzēto ritekļu gadījumā, derīguma termiņu līdz 5 gadiem nosaka Regulas (ES) 2019/779 7.panta 8.punkts. Projekta 69.punktā šādu pašu termiņu pēc analoģijas nosaka arī sertifikātam, kuru nepieciešams saņemt komersantam, kurš ir atbildīgs par jebkura veida 1520 mm sliežu ceļa platumam paredzēto ritekļu tehnisko apkopi. Ņemot vērā to, ka sertifikāta, kuru piešķir par tehnisko apkopi atbildīgajām struktūrvienībām, derīguma vai darbības termiņš ir viena no tā izdošanas prasībām, tad uzskatāms, ka šāda termiņa noteikšana ietilpst Dzelzceļa likuma 35.2 panta septītās daļas tvērumā, no kuras izriet pilnvarojums Ministru kabinetam noteikt kārtību, kādā Inspekcija izdod, atjauno, groza vai atsauc par 1520 milimetru sliežu ceļa platuma ritekļu tehnisko apkopi atbildīgās struktūrvienības sertifikātu, kā arī tā izdošanas, atjaunošanas, grozīšanas un atsaukšanas prasības un novērtēšanas kritērijus.Administratīvā sloga samazināšanai, Projekts noteic, ka atjaunojot drošības apliecību un par tehnisko apkopi atbildīgās struktūrvienības sertifikātu pirms tā darbības termiņa beigām, šis termiņš atbilstoši Projekta 47.2. un 69.2.apakšpunktā noteiktajam tiks pagarināts, skaitot to no iepriekš izdotās drošības apliecības vai sertifikāta darbības termiņa beigu datuma.Projekta 45.punkts paredz to, ka tie drošības apliecības turētāji, kam jau ir izsniegta drošības apliecība un kuri vēlas turpināt savu darbību, ne agrāk kā 12 mēnešus pirms drošības apliecības darbības termiņa beigām iesniedz Inspekcijā iesniegumu drošības apliecības atjaunošanai, pievienojot tam attiecīgas drošības apliecības saņemšanai nepieciešamos dokumentus. Inspekcija iesniegumu izskata un lēmumu pieņem Administratīvā procesa likumā noteiktajā kārtībā un termiņos. Labvēlīga lēmuma gadījumā pretendentam iepriekš izdotās drošības apliecības vietā tiks izdota jauna drošības apliecība ar derīguma termiņu, kas ir garāks par iepriekš izsniegtās apliecības darbības termiņu. To apliecina arī Projekta 48.punkts, kas noteic, ka komersantam var būt tikai viena derīga drošības apliecība, paredzot, ka grozīšanas un atjaunošanas gadījumos iepriekšēja drošības apliecība automātiski paliek nederīga un spēkā esoša ir tā drošības apliecība, kura ir izdota pēdējā. Inspekcija atbilstoši Dzelzceļa likuma 33.panta trešās daļas 7.punktā noteiktajam nepārtraukti pārbauda un uzrauga, kā drošības apliecības saņēmējs ievēro tajā ietvertos nosacījumus un normatīvo aktu prasības dzelzceļa transporta jomā, un neatbilstību gadījumā var īstenot Dzelzceļa likuma 33.panta ceturtajā daļā noteiktās tiesības, kā arī pieņemt Projekta 49.punktā paredzēto lēmumu par drošības apliecības vai drošības apliecībā norādītas darbības jomas atsaukšanu, tostarp arī attiecībā uz drošības apliecībām, kurām darbības termiņš ir tāds, kas atbilst Projekta 47.2.apakšpunktā noteiktajam.Projekta 50.punkts paredz Inspekcijai pienākumu informēt Eiropas Savienības dzelzceļu aģentūru par izdotām, atjaunotām, grozītām vai atsauktām drošības apliecībām, kuru turētāji ir infrastruktūras pārvaldītāji, iesaistītie starpvalstu sadarbībā.Projekts saskaņā ar Regulā Nr.2019/779 noteikto nosaka tos ritekļus, par kuru tehnisko apkopi atbildīgajām struktūrvienībām ir nepieciešams šis par tehnisko apkopi atbildīgās struktūrvienības sertifikāts, kā arī prasības par tehnisko apkopi atbildīgajām struktūrvienībām un to izvērtēšanas kritērijus. Projekta 51.punkts sadala prasības un novērtēšanas procedūras par tehnisko apkopi atbildīgajām struktūrvienībām atkarībā no tā, par kuru ritekļu tehnisko apkopi tā ir atbildīga, jo Dzelzceļa likums dod iespēju saņemt divu veidu sertifikātus. Ja par tehnisko apkopi atbildīgās struktūrvienība ir atbildīga par 1435 mm sliežu ceļa platumam paredzēto ritekļu tehnisko apkopi, tā saņems par tehnisko apkopi atbildīgās struktūrvienības sertifikāts, kurš saskaņā ar Dzelzceļa likuma prasībām ir derīgs visā Eiropas Savienībā. Šādu sertifikātu drīkstēs iegūt arī komersants, kurš ir atbildīgs par 1520 mm sliežu ceļa platumam paredzēto ritekļu tehnisko apkopi. Savukārt, par 1520 mm sliežu ceļa platuma ritekļu tehnisko apkopi atbildīgās struktūrvienības sertifikātu saņem struktūrvienība, kura ir atbildīga par 1520 mm sliežu ceļa platuma ritekļu tehnisko apkopi, un šīs sertifikāts saskaņā ar Dzelzceļa likuma prasībām ir derīgs tikai Latvijas teritorijā.Komersants, kurš ir atbildīgs par jebkura veida 1435 mm sliežu ceļa platumam paredzēto ritekļu tehnisko apkopi, iegūs visā Eiropas Savienībā atzītu par tehnisko apkopi atbildīgās struktūrvienības sertifikātu saskaņā ar Regulas Nr.2019/779 prasībām. Šādu sertifikātu drīkstēs iegūt arī komersants, kurš ir atbildīgs par 1520 mm sliežu ceļa platumam paredzēto ritekļu tehnisko apkopi.Projekts paredz izmantot Direktīvas 2016/798/ES 15.pantā paredzēto rīcības brīvību noteikt atkāpes no sertifikācijas sistēmas, ko izmanto par tehnisko apkopi atbildīgo struktūrvienību sertificēšanai, ja ritekļus izmanto tīklos vai līnijās, kuru sliežu ceļu platums atšķiras no tā, kāds tas ir Eiropas Savienības galvenajos dzelzceļa tīklos, nosakot atkāpes par 1520 mm sliežu ceļu platuma ritekļu tehnisko apkopi atbildīgo struktūrvienību sertificēšanai. Projekts nosaka to, ka 1520 mm sliežu ceļa platuma tīklam paredzētiem kravas vai pasažieru vagoniem, kurus izmanto vai paredz izmantot ne tikai Eiropas Savienībā, bet arī pārvadājumiem uz valstīm un no valstīm, kuras nav Eiropas Savienības dalībvalstis, par tehnisko apkopi atbildīgo struktūrvienība izveido tehniskās apkopes sistēmu, kas ir savietojama ar attiecīgajās valstīs izmantojamo tehniskās apkopes sistēmu. Projekts nosaka kārtību, kādā Inspekcija izdod, atjauno, groza vai atsauc par 1520 mm sliežu ceļa platuma ritekļu tehnisko apkopi atbildīgās struktūrvienības sertifikātu, tā izdošanas, atjaunošanas, grozīšanas un atsaukšanas prasības un novērtēšanas kritērijus.Projekts paredz, ka Inspekcija veiks par 1520 mm sliežu ceļa platuma ritekļu tehnisko apkopi atbildīgās struktūrvienības sertifikāta turētāja uzraudzību ar mērķi pārliecināties, ka tas veic savas aktivitātes, ievērojot nepieciešamās drošības prasības, un, ja Inspekcija konstatēs kādas neatbilstības, tā nekavējoties reaģēs, proti, uzdos par 1520 mm sliežu ceļa platuma ritekļu tehnisko apkopi atbildīgās struktūrvienības sertifikāta turētājam novērst konstatētas neatbilstības. Atkarībā no šo neatbilstību radītā iespējamā drošības apdraudējuma riska, vienojoties ar par 1520 mm sliežu ceļa platuma ritekļu tehnisko apkopi atbildīgās struktūrvienības sertifikāta turētāju, tiks sastādīts neatbilstību novēršanas plāns. Kā piespiedu līdzekli lai sertifikāta turētājs veiktu nepieciešamās rīcības drošības nodrošināšanai, Inspekcija piemēros Dzelzceļa likumā minētos pagaidu drošības pasākumus, tostarp ierobežojot vai apturot attiecīgās darbības.Projekts paredz, ka par 1520 mm sliežu ceļa platuma ritekļu tehnisko apkopi atbildīgās struktūrvienības sertifikāta turētājs informēs Inspekciju par izmaiņām tā darbībā, ja izmaiņas skar drošības aspektus. Projekta 66.punkts paredz to, ka Inspekcija izvērtēs šīs izmaiņas ar mērķi pārliecināties, lai sertifikāta darbības laikā tiktu izpildītas tieši piemērojamo Eiropas Savienības tiesību aktu, nacionālo prasību vai vietējo infrastruktūras nosacījumu prasības arī gadījumos, ja komersants sertifikāta darbības laikā ir grozījis savas procedūras. Tādēļ Projekts paredz uzdevumu sertifikāta turētājam veikt attiecīgas izmaiņas savos dokumentos un iesniegt iesniegumu grozīta par 1520 mm sliežu ceļa platuma ritekļu tehnisko apkopi atbildīgās struktūrvienības sertifikāta saņemšanai. Ja komersanta darbības izmaiņas neskar tieši piemērojamo Eiropas Savienības tiesību aktu, nacionālo prasību vai vietējo infrastruktūras nosacījumu prasību izpildi, tam šāds iesniegums nav jāiesniedz.Projekta 67.punkts paredz to, ka tās par 1520 mm sliežu ceļa platuma ritekļu tehnisko apkopi atbildīgās struktūrvienības, kam jau ir izsniegts par 1520 mm sliežu ceļa platuma ritekļu tehnisko apkopi atbildīgās struktūrvienības sertifikāts un kuras vēlas turpināt savu darbību, ne agrāk kā 12 mēnešus pirms sertifikāta darbības termiņa beigām iesniedz Inspekcijā iesniegumu par 1520 mm sliežu ceļa platuma ritekļu tehnisko apkopi atbildīgās struktūrvienības sertifikāta atjaunošanai pievienojot tam sertifikāta saņemšanai nepieciešamos dokumentus. Inspekcija iesniegumu izskata un lēmumu pieņem Administratīvā procesa likumā noteiktajā kārtībā un termiņos. Labvēlīga lēmuma gadījumā pretendentam iepriekš izdotā sertifikāta vietā tiks izdots jauns sertifikāts ar derīguma termiņu, kas ir garāks par iepriekš izdotā sertifikāta darbības termiņu.Inspekcija atbilstoši Dzelzceļa likuma 33.panta trešās daļas 20.punktā un Projekta 64. un 65.punktā noteiktajam uzrauga par tehnisko apkopi atbildīgās struktūrvienības sertifikāta saņēmēja atbilstību prasībām, pamatojoties uz kurām ticis izdots sertifikāts, un neatbilstību gadījumā var īstenot Dzelzceļa likuma 33.panta ceturtajā daļā noteiktās tiesības, kā arī pieņemt Projekta 70.punktā paredzēto lēmumu par sertifikāta atsaukšanu, tostarp arī attiecībā uz sertifikātiem, kuriem darbības termiņš ir tāds, kas atbilst Projekta 69.2.apakšpunktā noteiktajam. Administratīva sloga samazināšanai gadījumā, ja vienotā drošības sertifikāta vai drošības apliecības saņēmējs veic arī par 1520 mm sliežu ceļa platuma ritekļu tehnisko apkopi atbildīgās struktūrvienības pienākumus, Projekta 68.punkts paredz par 1520 mm sliežu ceļa platuma ritekļu tehnisko apkopi atbildīgās struktūrvienības sertifikāta izdošanas procedūras apvienot ar vienotā drošības sertifikāta vai drošības apliecības izdošanai nepieciešamām procedūrām, jo ritekļu tehniskās apkopes drošības aspekti ir arī vienotā drošības sertifikāta vai drošības apliecības izsniegšanai nepieciešamajā novērtējuma sastāvdaļa.Projekta 72.punkts paredz to, ka saskaņā ar MK noteikumiem Nr.168 izsniegtas drošības sertifikāta A daļas un B daļas ir derīgas līdz to termiņa beigām ar nosacījumu, ka to turētājs nemainīs savas darbības nosacījumus. Ja komersants paredz veikt darbības izmaiņas, kuras mainīs iepriekš izsniegto drošības sertifikāta A daļas un B daļas nosacījumus, tas iesniegs iesniegumu vienotā drošības sertifikāta saņemšanai saskaņā ar Projekta 2.nodaļas nosacījumiem.Projekta 81.punkts paredz to, ka saskaņā ar MK noteikumiem Nr.57 izsniegtas drošības apliecības ir derīgas līdz tajās norādītā darbības termiņa beigām, ja komersants nemainīs drošības apliecības darbības nosacījumus. Pirms darbības termiņa beigām drošības apliecību būs jāsaņem tikai gadījumā, ja grozījumi tieši piemērojamos Eiropas Savienības tiesību aktos vai nacionālajās prasībās mainīs drošības apliecības izdošanas nosacījumus. Projekta 82.punkts paredz saskaņā ar MK noteikumu Nr.57 6.punktu izsniegtās drošības apliecības manevru darbu veicējam pielīdzināt vienotajam drošības sertifikātam tādējādi līdz attiecīgās drošības apliecības darbības termiņa beigām dodot komersantam laiku jaunā regulējuma prasību izpildei. Projekta 83.punkts paredz saskaņā ar MKnoteikumu Nr.57 11.punktu izsniegtās drošības apliecības pielīdzināt par 1520 mm sliežu ceļa platuma ritekļu tehnisko apkopi atbildīgās struktūrvienības sertifikātam tādējādi līdz attiecīgās drošības apliecības darbības termiņa beigām dodot komersantam laiku jaunā regulējuma prasību izpildei.Vienlaikus ir izstrādāti un Valsts sekretāru 2020. gada 12.marta sanāksmē izsludināti šādi Ministru kabineta noteikumu projekti: Ministru kabineta noteikumu projekts “Dzelzceļa savstarpējās izmantojamības noteikumi” (prot. Nr.11, 21.§, VSS-222, TA-860) Ministru kabineta noteikumu projekts “Grozījumi Ministru kabineta 2005.gada 4.janāra noteikumos Nr.14 ,,Valsts dzelzceļa tehniskās inspekcijas nolikums” (prot. Nr.11, 23.§, VSS-229, TA-835) (turpmāk – MK noteikumi Nr.14) un Ministru kabineta noteikumu projekts “Dzelzceļa satiksmes negadījumu klasifikācijas, izmeklēšanas un uzskaites kārtība” (prot. Nr.11, 23.§, VSS-221, TA-730), Ministru kabineta noteikumu projekts „Grozījumi Ministru kabineta 2012. gada 31. janvāra noteikumos Nr.92 „Dzelzceļa ritošā sastāva reģistrācijas kārtība” (Nr.11, 19.§, VSS-220, TA - 802), 2020. gada 2. aprīļa Valsts sekretāru sanāksmē izsludināts Ministru kabineta rīkojuma projekts „Grozījumi Ministru kabineta 2019.gada 4.oktobra rīkojumā Nr.478 ,,Par Valsts dzelzceļa tehniskās inspekcijas 2020.gada budžeta apstiprināšanu” (prot. Nr.14, 12.§, VSS-298, TA-731), kas iesniegti Valsts kancelejā un tiek virzīti izskatīšanai Ministru kabineta sēdē normatīvajos aktos noteiktajā kārtībā.Direktīvas 2016/798/ES pārņemšanas termiņš ir 2020.gada 16.jūnijs. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa tehniskā inspekcija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji (8), dzelzceļa infrastruktūras pārvaldītāji (200), personas, kuras pārvadātāja vai dzelzceļa infrastruktūras pārvaldītāja uzdevumā veic dzelzceļa infrastruktūras tehniskā aprīkojuma būvniecību, remontu un tehnisko apkopi, dzelzceļa ritošā sastāva būvniecību, remontu un tehnisko apkopi un manevru darbus (50), ritošā sastāva īpašnieki un valdītāji, dzelzceļa tehnikas ražotāji un apkalpotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Satiksmes ministrija, Valsts dzelzceļa tehniskā inspekcija. |
| 3. | Cita informācija | Ar Projektu tiek pārņemtas Direktīvas 2016/798/ES prasības.Direktīva 2016/798/ES pārņemta daļēji, pārējās Direktīvas 2016/798/ES normas:1) ir pārņemtas Dzelzceļa likumā (2.panta 1. un 2.punkts, 3.panta 1., 2., 3., 4., 5., 6., 7., 8., 9., 11., 12., 16., 18., 19., 20., 21., 23., 24.,25., 26.,27., 28., 29., 30., 31., 32. un 33.punkts, 4.panta 1.punkta a), b), c), d), e), f), g) apakšpunkts, 3., 4., 5. un 6.punkts, 5.panta 1.punkts, 6.panta 1.punkts, 7.panta 1.punkts, 8.panta 1., 2., 3.punkts, 7.punkta pirmais, otrais, trešais teikums un 9.punkts, 9.panta 1., 2., 4.punkts, 5.punkta pirmā, otrā un trešā rindkopa, 10.panta 1.punkta pirmā, otrā rindkopa, 2., 3., 4., 5., 8., 9., 12., 13. un 14.punkts, 11.panta 1., 2. un 3.punkts, 12.panta 1.punkta pirmā, otrā rindkopa un 3.punkts, 13.pants, 14.panta 1., 2.punkts, 3.punkta pirmā, otrā rindkopa un 5.punkts, 15.panta 3.punkts, 16.panta 1.punkts, 2.punkta a), b), c), d), e), f), g), h), i), j), k), l) apakšpunkts un 3.punkts, 17.panta 1., 2., 3., 4., 5., 6., 7., 8., 9. un 10.punkts, 18.panta 1.punkta pirmā, otrā rindkopa, 2., 3. un 4.punkts, 19.pants, 21.panta 1. un 2. punkts, 22.panta 1., 2., 4. un 7.punkts, 30.pants, I pielikuma papildinājuma 1.4., 2.2.apakšpunkts un II pielikums);2) ir pārņemtas Bīstamo kravu aprites likumā (pielikuma papildinājuma 2.2.apakšpunkts);3) ir pārņemtas Ministru kabineta 2010.gada 14.septembra noteikumos Nr.873 ,,Noteikumi par vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanu” (13.pants);4) tiks pārņemtas ar Ministru kabineta noteikumu projektu ,,Noteikumi par dzelzceļa savstarpējo izmantojamību” (3.panta 17. un 22.punkts);5) tiks pārņemtas ar Ministru kabineta noteikumu projektu ,,Dzelzceļa satiksmes negadījumu klasifikācijas, izmeklēšanas un uzskaites kārtība” (3.panta 10., 13., 14. un 15.punkts, 5.panta 2.punkts, 20.panta 1.punkta pirmais, otrais teikums, 2.punkta pirmā, otrā rindkopa, 3. un 4.punkts, 21.panta 4.punkts, 22.panta 3.punkta pirmā, otrā rindkopa, 5. un 6.punkts, 23.panta 1., 2., 3. un 4.punkts, 24.panta 1., 2. un 3.punkts, 25.panta 1. un 2.punkts, 26. panta 1., 2. un 3.punkts, I pielikuma ievaddaļas pirmā, otrā rindkopa, I pielikuma 1.1.apakšpunkta pirmā, otrā rindkopa, 1.2.apakšpunkts, 2., 3.punkts, 4.punkta pirmā, otrā rindkopa, 5.punkts, 6.1., 6.2.apakšpunkts, I pielikuma papildinājuma 1.1., 1.2., 1.3., 1.5., 1.6., 1.7., 1.8., 1.9., 1.10., 1.11., 1.12.,1.13.,1.14., 1.15.,1.16., 1.17., 1.18., 1.19., 2.1., 3.1., 3.2., 4.1., 4.2., 4.3., 4.4., 4.5., 4.6., 4.7., 5.1., 5.2., 5.3.1., 5.3.2., 5.3.3., 6.1., 6.2., 6.3., 6.4., 6.5., 6.6., 6.7., 7.1., 7.2., 7.3., 7.4. apakšpunkts);6) tiks pārņemtas ar grozījumiem MK noteikumos Nr.14 (8.panta 4., 5., 8. un 11.punkts, 12.panta 1.punkta trešā rindkopa, 5.punkts un II pielikums);7) nav jāpārņem, jo attiecas uz Eiropas Komisijas vai ERA kompetenci (1.pants, 2.panta 3. un 4.punkts, 4.panta 2.punkts, 6.panta 2., 3., 4., 5., 6. un 7.punkts, 7.panta 2., 3., 4., 5., 6. un 7.punkts, 8.panta 6. un 10.punkts, 9.panta 7.punkts, 10.panta 6., 7. un 10.punkts, 14.panta 6., 7. un 8.punkts, 17.panta 13.punkts, 21.panta 3.punkts, 27., 28., 29., 31., 32., 33., 34., 35., 36.pants un I pielikuma ievaddaļas trešā rindkopa).Projekts pilnībā pārņem Komisijas 2018.gada 16.februāra Deleģētās Regulas (ES) 2018/761, ar ko izveido kopīgas drošības metodes uzraudzībai, ko valstu drošības iestādes veic pēc vienotā drošības sertifikāta vai drošības atļaujas izdošanas saskaņā Eiropas Parlamenta un Padomes Direktīvu (ES) 2016/798, un atceļ Komisijas Regulu (ES) Nr.1077/2012, Komisijas 2018.gada 8.marta Deleģētās Regulas (ES) 2018/762, ar ko saskaņā ar Eiropas Parlamenta un Padomes Direktīvu (ES) 2016/798 izveido kopīgas drošības metodes, kas attiecas uz prasībām drošības pārvaldības sistēmām, un atceļ Komisijas Regulas Nr.1158/2010 un (ES) Nr.1169/2010, Regulas (ES) Nr.2018/763 un Regulas Nr.2019/779 prasības. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016.gada 11.maija Direktīva (ES) 2016/798 par dzelzceļa drošību (publicēta „Eiropas Savienības Oficiālajā Vēstnesī” L 138, 26.05.2016.). Direktīvas 2016/798/ES pārņemšanas termiņš ir 2019.gada 16.jūnijs. Saskaņā ar Direktīvas 2016/798/ES 33.panta 2.punktu dalībvalstis var pagarināt šo pārņemšanas termiņu uz vēl vienu gadu.Ņemot vērā pārņemšanas termiņa pagarināšanas iespēju, Projekta spēkā stāšanās noteikta 2020.gada 16.jūnijā. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2016.gada 11.maija Direktīva (ES) 2016/798 par dzelzceļa drošību (publicēta „Eiropas Savienības Oficiālajā Vēstnesī” L 138, 26.05.2016.);Komisijas 2018.gada 16.februāra Deleģētā Regula (ES) 2018/761, ar ko izveido kopīgas drošības metodes uzraudzībai, ko valstu drošības iestādes veic pēc vienotā drošības sertifikāta vai drošības atļaujas izdošanas saskaņā Eiropas Parlamenta un Padomes Direktīvu (ES) 2016/798, un atceļ Komisijas Regulu (ES) Nr.1077/2012 (publicēta ,,Eiropas Savienības Oficiālajā Vēstnesī” L 129, 25.5.2018.);Komisijas 2018.gada 8.marta Deleģētā Regula (ES) 2018/762, ar ko saskaņā ar Eiropas Parlamenta un Padomes Direktīvu (ES) 2016/798 izveido kopīgas drošības metodes, kas attiecas uz prasībām drošības pārvaldības sistēmām, un atceļ Komisijas Regulas Nr.1158/2010 un (ES) Nr.1169/2010 (publicēta ,,Eiropas Savienības Oficiālajā Vēstnesī” L 129, 25.5.2018.);Komisijas 2018.gada 9.aprīļa Īstenošanas Regula (ES) 2018/763, ar ko nosaka praktisku kārtību vienoto drošības sertifikātu izdošanai dzelzceļa pārvadājumu uzņēmumiem saskaņā ar Eiropas Parlamenta un Padomes Direktīvu (ES) 2018/798 un atceļ Komisijas Regulu (EK) Nr.653/2007 (publicēts ,,Eiropas Savienības Oficiālajā Vēstnesī” L 129, 25.5.2018.);Komisijas 2019.gada 16.maija Īstenošanas Regula (ES) 2019/779, ar ko paredz sīki izstrādātus par ritekļa apkopi atbildīgo struktūru sertifikācijas sistēmas noteikumus saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (ES) Nr.445/2011 (publicēta ,,Eiropas Savienības Oficiālajā Vēstnesī” LI 139, 27.5.2019.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2016/798/ES 9.panta 3.punkts | Tiek pārņemts ar Projekta 2.punktu | Pārņemts pilnībā | Neparedz stingrākas prasības |
| Direktīvas 2016/798/ES 9.panta 6.punkts | Tiek pārņemts ar Projekta 5.punktu | Pārņemts pilnībā | Neparedz stingrākas prasības |
| Direktīvas 2016/798/ES 10.panta 11.punkts | Tiek pārņemts ar Projekta 8.punktu | Pārņemts pilnībā | Neparedz stingrākas prasības |
| Direktīvas 2016/798/ES 10.panta 15.punkts | Tiek pārņemts ar Projekta 13.punktu | Pārņemts pilnībā | Neparedz stingrākas prasības |
| Direktīvas 2016/798/ES 10.panta 16.punkts | Tiek pārņemts ar Projekta 11.punktu | Pārņemts pilnībā | Neparedz stingrākas prasības |
| Direktīvas 2016/798/ES 12.panta 1.punkta otrā rindkopa | Tiek pārņemts ar Projekta 22.punktu | Pārņemts pilnībā | Neparedz stingrākas prasības |
| Direktīvas 2016/798/ES 12.panta 2.punkta pirmā rindkopa | Tiek pārņemts ar Projekta 42. un 47.punktu | Pārņemts pilnībā | Neparedz stingrākas prasības |
| Direktīvas 2016/798/ES 12.panta 2.punkta otrā rindkopa | Tiek pārņemts ar Projekta 44.punktu | Pārņemts pilnībā | Neparedz stingrākas prasības |
| Direktīvas 2016/798/ES 12.panta 4.punkts | Tiek pārņemts ar Projekta 50.punktu | Pārņemts pilnībā | Neparedz stingrākas prasības |
| Direktīvas 2016/798/ES 14.panta 3.punkta trešā un ceturtā rindkopa | Tiek pārņemts ar Projekta 57.punktu | Pārņemts pilnībā | Neparedz stingrākas prasības |
| Direktīvas 2016/798/ES 14.panta 4.punkts | Tiek pārņemts ar Projekta 56.punktu | Pārņemts pilnībā | Neparedz stingrākas prasības |
| Direktīvas 2016/798/ES 15.panta 1. un 2.punkts | Tiek pārņemts ar Projekta 58., 59., 60., 61., 62., 63., 64., 65., 66., 67., 68., 69. un 70.punktu | Pārņemts pilnībā | Neparedz stingrākas prasības |
| Direktīvas 2016/798/ES 17.panta 11.punkts | Tiek pārņemts ar Projekta 12. un 39.punktu | Pārņemts pilnībā | Neparedz stingrākas prasības |
| Direktīvas 2016/798/ES 17.panta 12.punkts | Tiek pārņemts ar Projekta 15. un 46.punktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma pirmā rindkopa | Tiek pārņemts ar Projekta 54.punktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrā rindkopas ievaddaļa | Tiek pārņemts ar Projekta 53.punktu  | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 1.punkts | Tiek pārņemts ar Projekta 52.1.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 2.punkts | Tiek pārņemts ar Projekta 52.2.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 3.punkts | Tiek pārņemts ar Projekta 52.3.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 4.punkts | Tiek pārņemts ar Projekta 52.4.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 5.punkts | Tiek pārņemts ar Projekta 52.5.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 6.punkts | Tiek pārņemts ar Projekta 52.6.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 7.punkts | Tiek pārņemts ar Projekta 52.7.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 8.punkts | Tiek pārņemts ar Projekta 52.8.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 9.punkts | Tiek pārņemts ar Projekta 52.9.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 10.punkts | Tiek pārņemts ar Projekta 52.10.apakšpunktu | Pārņemts pilnībā | Neparedz stingrākas prasības |
| Direktīvas 2016/798/ES III pielikuma otrās rindkopas 11.punkts | Tiek pārņemts ar Projekta 52.11.apakšpunktu | Pārņemts pilnībā | Neparedz stingrākas prasības |
| Regulas (ES) Nr. 2018/761 1. un 3.pants | Tiek pārņemts ar Projekta 15. un 40.punktu | Pārņemts pilnībā | Neparedz stingrākas prasības |
| Regulas (ES) Nr. 2018/762 1.pants  | Tiek pārņemts ar Projekta 4.punktu | Pārņemts pilnībā | Neparedz stingrākas prasības |
| Regulas (ES) Nr. 2018/763 1.pants | Tiek pārņemts ar Projekta 6.punktu  | Pārņemts pilnībā | Neparedz stingrākas prasības |
| Regulas (ES) Nr. 2018/763 5.pants | Tiek pārņemts ar Projekta 7.punktu  | Pārņemts pilnībā | Neparedz stingrākas prasības |
| Regulas (ES) Nr. 2018/763 III pielikums | Tiek pārņemts ar Projekta 8.punktu  | Pārņemts pilnībā | Neparedz stingrākas prasības |
| Regulas Nr.2019/779 3.pants | Tiek pārņemts ar Projekta 56.punktu | Pārņemts pilnībā | Neparedz stingrākas prasības |
| Regulas Nr.2019/779 10.pants | Tiek pārņemts ar Projekta 33. un 57.punktu | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Ir izmantota Direktīvas 2016/798/ES 15.pantā paredzētā rīcības brīvība noteikt atkāpes no sertifikācijas sistēmas, ko izmanto par tehnisko apkopi atbildīgo struktūrvienību sertificēšanai, ja ritekļus izmanto tīklos vai līnijās, kuru sliežu ceļu platums atšķiras no tā, kāds tas ir Eiropas Savienības galvenajos dzelzceļa tīklos, nosakot atkāpes par 1520 mm sliežu ceļu platuma ritekļu tehnisko apkopi atbildīgo struktūrvienību sertificēšanai.Ir izmantota Direktīvas 2016/798/ES 10. panta 15. punktā paredzētā rīcības brīvība noteikt, ka pēc būtisku izmaiņu attiecībā uz drošību izdarīšanas tiesiskajā regulējumā vienotie drošības sertifikāti ir jāatjauno.Ir izmantota Direktīvas 2016/798/ES 12. panta 2. punkta otrā rindkopā paredzētā rīcības brīvība noteikt, ka pēc būtisku izmaiņu attiecībā uz drošību izdarīšanas tiesiskajā regulējumā drošības apliecības ir jāatjauno. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējās Direktīvas 2016/798/ES normas ir pārņemtas ar grozījumiem Dzelzceļa likumā, kā arī tiks pārņemtas ar grozījumiem Ministru kabineta 2005.gada 4.janvāra noteikumos Nr.14 “Valsts dzelzceļa tehniskās inspekcijas nolikums”, kā arī Ministru kabineta noteikumu projektā „Dzelzceļa satiksmes negadījumu klasifikācijas, izmeklēšanas un uzskaites kārtība”. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Nav attiecināms. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2020. gada 21. februārī tika ievietots tīmekļa vietnē <http://www.sam.gov.lv/satmin/content/?cat=553>  |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektā noteikta kārtība, kādā Inspekcija īsteno Dzelzceļa likuma 33.panta trešās daļas 6., 7., 9., 18. un 22.punktā noteiktās funkcijas. Normatīvā akta izpilde tiks nodrošināta Projekta anotācijas VII sadaļas 1.punktā minētās institūcijas funkciju ietvaros. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova